Title: คำสั่งสำนักงานคณะกรรมการอาหารและยา ที่ 203/2550 เรื่อง ยกเลิกคำสั่งสำนักงานคณะกรรมการอาหารและยา ที่ 504/2549 ลงวันที่ 18 ตุลาคม พ.ศ. 2549

คำสั่งสำนักงานคณะกรรมการอาหารและยา

คำสั่งสำนักงานคณะกรรมการอาหารและยา
ที่ ๒๐๓/๒๕๕๐
เรื่อง
ยกเลิกคำสั่งสำนักงานคณะกรรมการอาหารและยา ที่ ๕๐๔/๒๕๔๙
ลงวันที่ ๑๘ ตุลาคม พ.ศ.
๒๕๔๙[๑]

เนื่องด้วยคณะกรรมการกฤษฎีกาได้พิจารณาข้อหารือของสำนักงานคณะกรรมการอาหารและยาเกี่ยวกับการห้ามโฆษณาเครื่องดื่มที่มีส่วนผสมของแอลกอฮอล์
มีความเห็นว่าประกาศสำนักงานคณะกรรมการอาหารและยา เรื่อง
ให้เครื่องดื่มที่มีส่วนผสมของแอลกอฮอล์เป็นสินค้าที่ควบคุมฉลาก ลงวันที่ ๑๗
ตุลาคม พ.ศ. ๒๕๔๙ และคำสั่งสำนักงานคณะกรรมการอาหารและยา ที่ ๕๐๔/๒๕๔๙ เรื่อง
ห้ามโฆษณาเครื่องดื่มที่มีส่วนผสมของแอลกอฮอล์ ลงวันที่ ๑๘ ตุลาคม พ.ศ. ๒๕๔๙
เป็นประกาศและคำสั่งที่ไม่มีผลใช้บังคับตามกฎหมาย

อาศัยอำนาจตามความในมาตรา
๒๔ แห่งพระราชบัญญัติคุ้มครองผู้บริโภค พ.ศ. ๒๕๒๒
เลขาธิการคณะกรรมการอาหารและยาโดยความเห็นชอบของคณะกรรมการอาหาร
ในฐานะผู้รับมอบอำนาจจากคณะกรรมการคุ้มครองผู้บริโภค
ตามประกาศคณะกรรมการคุ้มครองผู้บริโภค เรื่อง
การมอบอำนาจในการคุ้มครองผู้บริโภคให้เจ้าหน้าที่ตามพระราชบัญญัติอาหาร พ.ศ. ๒๕๒๒
ลงวันที่ ๒๙ มิถุนายน พ.ศ. ๒๕๔๙ จึงออกคำสั่งไว้ ดังต่อไปนี้

ข้อ ๑ 
ให้ยกเลิกคำสั่งสำนักงานคณะกรรมการอาหารและยา ที่ ๕๐๔/๒๕๔๙ เรื่อง
ห้ามโฆษณาเครื่องดื่มที่มีส่วนผสมของแอลกอฮอล์ ลงวันที่ ๑๘ ตุลาคม พ.ศ. ๒๕๔๙

ข้อ
๒  คำสั่งนี้
ให้มีผลใช้บังคับตั้งแต่วันที่ ๓ ธันวาคม พ.ศ. ๒๕๔๙ เป็นต้นไป

สั่ง ณ วันที่ ๓๐
เมษายน พ.ศ. ๒๕๕๐
นิพนธ์  โพธิ์พัฒนชัย
รองเลขาธิการ
ปฏิบัติราชการแทน
เลขาธิการคณะกรรมการอาหารและยา

ปริญสินีย์/ผู้จัดทำ
๑๗ ธันวาคม ๒๕๕๓

พัสสน/ผู้ตรวจ
๒๗ มกราคม ๒๕๕๔

[๑] ราชกิจจานุเบกษา
เล่ม ๑๒๔/ตอนพิเศษ ๖๕ ง/หน้า ๕๘/๓๐ พฤษภาคม ๒๕๕๐